डीपीएलसँग जगशक्ति
जगशक्ति टीएमटी बारले रुस्लान धनगढी प्रिमियर लिग (डीपीएल) को दोस्रो संस्करणलाई सह–प्रायोजन गर्ने भएको छ । डीपीएलको दोस्रो संस्करण चैत १७ देखि धनगढीमा हुँदै छ । 
काठमाडौँ — जगशक्ति टीएमटी बारले रुस्लान धनगढी प्रिमियर लिग (डीपीएल) को दोस्रो संस्करणलाई सह–प्रायोजन गर्ने भएको छ । डीपीएलको दोस्रो संस्करण चैत १७ देखि धनगढीमा हुँदै छ । डीपीएलको आयोजक धनगढी क्रिकेट एकेडेमी (डीसीए) र जगदम्बा इन्टरप्राइजेजबीच मंगलबार सम्झौतापत्रमा हस्ताक्षर भयो । डीपीएलको सह–प्रायोजक भएवापत डीसीएलाई १० लाख रुपैयाँ प्रदान गर्नेछ । डीसीएका अध्यक्ष सुवास शाही र जगदम्बाका वरिष्ठ महा–प्रबन्धक जगतराज ढुंगानाले सम्झौतापत्रमा हस्ताक्षर गरे । ढुंगानाले नेपाली क्रिकेटमा व्यावसायिकता जरुरी रहेकाले हातेमालो गरेको बताए । 